【名称】《欸乃曲五首》 　　【年代】中唐 　　【作者】元结 　　【体裁】七言绝句 　　【出处】《全唐诗》　　欸乃曲五首 　　大历丁未中,漫叟结为道州刺史,以军事诣都使。还州,逢春水,舟行不进,作《欸乃五首》,令舟子唱之,盖以取适于道路云。"偶存名迹在人间,顺俗与时未安闲。来谒大官兼问政,扁舟却入九疑山。 　　湘江二月春水平,满月和风宜夜行。唱桡欲过平阳戍,守吏相呼问姓名。 　　千里枫林烟雨深,无朝无暮有猿吟。停桡静听曲中意,好是云山韶濩音。 　　零陵郡北湘水东,浯溪形胜满湘中。溪口石颠堪自逸,谁能相伴作渔翁。 　　下泷船似入深渊,上泷船似欲升天。